Koeh Giâm-bûn

**Koeh Giâm-bûn** (), sī Tâi-oân ê chit-gia̍p iá-kiû soán-chhiú, bat tī Bí-kok Chit-pāng Cincinnati Âng-lâng Sió-liân-bêng hē-thóng hoat-tián, bat tī Bī-choân Liông kah Lo̍k-thian Thô-oân, Lamigo Thô-oân hāu-le̍k, siú-pī ūi-tì sī jī-lúi-chhiú.

## Seng-gâi
Koeh Giâm-bûn tī 2008 nî ka-ji̍p Bí-kok Chit-pāng Cincinnati Âng-lâng, tī Sió-liân-bêng siāng koân bat kàu Ko-kai 1A. 2010 nî kiû-kùi kiat-sok hőng sek-chhut liáu-āu tńg-khì kàu Tâi-oân chham-ka Tiong-hôa Chit-pāng soán-siù-hōe, lo̍h-bóe hō͘ La New Hîm tī thâu-chi̍t-lûn kéng-tio̍h, chiâⁿ-chò hit-tang soán-siù-hōe ê póng-gán.

2023 nî-té hō͘ Lo̍k-thian Thô-oân khǹg tī 60-lâng miâ-toaⁿ gōa-kháu, āu--lâi tī 2024 nî ka-ji̍p Bī-choân Liông. 2025 nî koh hō͘ Bī-choân Liông khǹg tī 60-lâng miâ-toaⁿ gōa-kháu.

## Keng-le̍k
* Tâi-lâm-chhī Tang-khu Chông-ha̍k Kok-sió Siàu-pāng-tūi
* Tâi-lâm-chhī Kiàn-heng Kok-tiong Chheng-siàu-pāng-tūi
* Tâi-lâm-chhī Lâm-eng Siong-kang Chheng-pāng-tūi
* Bûn-hòa Tāi-ha̍k (Bí-hu Kī-jîn) Iá-kiû-tūi
* Bí-kok Chit-pāng Cincinnati Âng-lâng (2008 nî－2009 nî), Sin-lâng Liân-bêng→Ko-kai 1A
* Kok-ka Tû-hùn Iá-kiû-tūi (2010 nî)
* Tiong-hôa Chit-pāng Lamigo Thô-oân (2011 nî 1 goe̍h 11－2019 nî 12 goe̍h 16)
* Tiong-hôa Chit-pāng Lo̍k-thian Thô-oân (2019 nî 12 goe̍h 17－2023 nî)
* Tiong-hôa Chit-pāng Bī-choân Liông (2024 nî－2025 nî)

## Te̍k-sû Sū-chek
* 2015 nî 7 goe̍h 5 hō í tan-kùi liân-sòa 32-tiôⁿ an-táⁿ chhiau-kòe 1997 nî Hiaⁿ-tī Chhiōⁿ kiû-oân Lîm Ī-cheng ê kì-lo̍k, chiâⁿ-chò Tiong-hôa Chit-pāng sú-siōng thâu-chi̍t-lâng. 7 goe̍h 8 hō koh jiok-pêⁿ tan-kùi liân-sòa siāng-chē tiôⁿ an-táⁿ ê A-chiu kì-lo̍k － Ji̍t-pún Chit-pāng Kóng-tó Tāi ê Ko-kiô Khèng-gān () tī 1979 nî phah-chhut ê liân-sòa 33-tiôⁿ an-táⁿ kì-lo̍k, Hân-kok Chit-pāng ê kì-lo̍k sī  ()tī 1999 nî ê 31-tiôⁿ; nā hāⁿ-kùi ū Phok Chiong-hō () tī 2003 kàu 2004 nî ê liân-sòa 39-tiôⁿ an-táⁿ, lēng-gōa Tiong-hôa Chit-pāng ê Chiúⁿ Tì-hiân mā bat tī 2015 kàu 2016 nî ta̍t-sêng liân-sòa 39-tiôⁿ an-táⁿ ê kì-lo̍k.
* Tī 2015 nî Sè-kài Iá-kiû 12-kiông Sài tùi-chiàn Í-tāi-lī ê pí-sài, in-ūi bē-kì-chit chah kiû-saⁿ, chí-hó chhēng Ngô͘ Ho̍k-liân kàu-liān ê kiû-saⁿ chiōⁿ-tiôⁿ, kiat-kó kòng-chhut hőng-bú-láng。
* 2020 nî 7 goe̍h 31, tī Thô-hn̂g Kok-chè Iá-kiû-tiôⁿ tùi-chiàn Thóng-it Sai ê pí-sài, khà-chhut kò-jîn Tiong-chit seng-gâi tē-200-ki jī-lúi an-táⁿ, sī liân-bêng tē-17-lâng.
* 2013 nî 6 goe̍h 21, tī Thô-hn̂g Kok-chè Iá-kiû-tiôⁿ tùi-chiàn Gī-tāi Sai-gû, bīn-tùi hō͘-oān tâu-chhiú  (Jesse English) khà-chhut seng-gâi thâu-chi̍t-ki chài-kiàn an-táⁿ.
* 2014 nî 5 goe̍h 28, tùi-chiàn Thóng-it 7-ELEVEn Sai, bīn-tùi tâu-chhiú Bonser (Boof Bonser) khà-chhut tē-2-ki chài-kiàn an-táⁿ, tān-sī sûi in-ūi hó-pêng-iú Tân Ú-hun chhut-sài tiôⁿ-chhù ê būn-tê soah siak bō-á.
* 2018 nî 7 goe̍h 12, tī Thô-hn̂g Kok-chè Iá-kiû-tiôⁿ tùi-chiàn Hù-pang Hān-chiòng, bīn-tùi hō͘-oān tâu-chhiú Lô Kok-hôa, cha̍p-kio̍k-hā kòng-chhut seng-gâi thâu-chi̍t-ki chài-kiàn hőng-bú-láng, ū nn̄g-hun ê táⁿ-tiám.

## Chit-pāng Seng-gâi Sêng-chek
### Bí-kok Chit-pāng
* Pêng-kin táⁿ-kek-lu̍t / chiōⁿ-lúi-lu̍t / tn̂g-táⁿ-lu̍t sī 0.263 / 0.317 / 0.331, lóng-chóng ū 85-ki an-táⁿ, kî-tiong 1-ki sī hőng-bú-láng.

### Tiong-hôa Chit-pāng

## Chham-khó Chu-liāu

## Gōa-pō͘ Liân-kiat